Die Hoër Jongenskool Paarl is ‘n openbare seunskool; gevolglik is die kurrikulum en vakkeuse onderhewig aan die riglyne en vereistes wat deur die Wes-Kaapse Onderwysdepartement en Departement van Basiese Onderwys gestel word.
Oor die afgelope paar jaar het ons gevind dat die lees- en begripvaardighede van baie van die seuns wat in graad 8 inkom, nie op ’n voldoende vlak is om akademiese eise te hanteer nie. Daarom is begin om die LeesPlus-program by die HJS te fasiliteer. Die program is daarop gemik om leerders se lees- en begripvaardighede te ondersteun ten einde beter aan te pas by die hoërskool en veral die vinnige akademiese pas wat by die HJS gehandhaaf word.